**Pályázati Felhívás**

A Pécsi Tudományegyetem Szervezeti és Működési Szabályzatának 6. számú mellékletében

A Pécsi Tudományegyetem térítési és juttatási szabályzatában foglaltak szerint a kari Pályázati és Ösztöndíj Bizottság

**pályázatot hirdet**

**„Nemzeti felsőoktatási Ösztöndíj”**

**elnyerésére a 2017/2018. tanévre.**

Nemzeti Felsőoktatási Ösztöndíjra pályázhatnak azon államilag támogatott/állami ösztöndíjas illetve költségtérítéses/önköltséges teljes idejű alapképzésben, mesterképzésben, egységes, osztatlan képzésben részt vevő hallgatók, akik az adott vagy korábbi tanulmányaik során legalább két félévre bejelentkeztek, és legalább 55 kreditet megszereztek.

***A pályázat további feltételei:***

Nemzeti Felsőoktatási Ösztöndíjban tanulmányi és szakmai eredményeik magas színvonalának megtartása céljából a felsőoktatási intézmények azon hallgatói részesülhetnek, akik kiemelkedő tanulmányi eredményt értek el, illetőleg szakmai területen kimagasló munkát végeztek a ***2016/2017-es tanévnek megfelelő oktatási időszakban***. A hallgatók teljesítményének értékelésekor a fentieken túl a megjelölt oktatási időszakban teljesített közéleti és egyéb tevékenység is figyelembe vehető.

A Nemzeti Felsőoktatási Ösztöndíj egy tanév időtartamára 10 hónapon át adható, havi összege a költségvetési törvény által meghatározott összeg egy tizede (40.000 Ft). Amennyiben a hallgató hallgatói jogviszonya, illetve az ösztöndíjra való jogosultság bármilyen okból megszűnik, vagy szünetel, a megszűnést, illetve a szünetelés kezdetét követően az ösztöndíj számára tovább nem folyósítható. Páratlan félévre végződő tanulmányok esetén az ösztöndíj folyósítása nem szűnik meg, ha a hallgató tanulmányait a 2017/2018-as tanév második, tavaszi félévében folytatja.

A pályázatot a Kar Tanulmányi Osztályára (7621 Pécs, Szepesy u. 1-3.) kell leadni. A borítékon kérem megjelölni: „Nemzeti Felsőoktatási Ösztöndíj Pályázat”. **A pályázat beérkezésének határideje:**

**2017. június 30. (péntek) 12.00 óra**

*(határidőn túl beérkezett pályázatot nem áll módunkban elfogadni)*

***A pályázat részei:***

* hiánytalanul kitöltött ***pályázati lap*** (a nyomtatvány a letölthető [**innen**](http://etk.pte.hu/public/upload/files/hirek/2017/05/nemzeti_felsooktatasi_osztondij_adatlap.xls)),
* tanulmányi, szakmai, közéleti és egyéb tevékenységet alátámasztó ***hiteles dokumentumok***,
* tanszékvezetői, vagy intézetigazgatói írásos ***támogató nyilatkozata***.

***A rangsorolást a Kari Pályázati és Ösztöndíj Bizottság végzi. Nem kerülnek rangsorolásra azok a pályázatok, amelyek formai hiányosságokat tartalmaznak illetve nem vehetők figyelembe azok a tanulmányi, szakmai, közéleti, sport- és egyéb tevékenységek, amelyek hiteles dokumentumokkal nem kerülnek alátámasztásra.*** (Az értékelési szempontrendszer letölthető **innen.**) A rangsorolás legkésőbb 2017. július 7-én megtekinthető a Kar honlapján.

Tájékoztatjuk továbbá, hogy a PTE Térítési és Juttatási Szabályzat 5. § (1) bekezdése szerint a hallgató a Pályázati és Ösztöndíj Bizottság által meghatározott juttatásokkal szemben a közléstől, illetve a tudomásszerzéstől számított 8 napon belül fellebbezéssel élhet a Kar vezetőjénél, azaz legkésőbb 2017. július 17-ig. A fellebbezések elbírálást követően a végleges Kari rangsorolás legkésőbb 2017. július 21-én megtekinthető a Kar honlapján. A ösztöndíj odaítéléséről a végső döntést az oktatásért felelős miniszter hozza meg.

Pécs, 2017. május 22.

A PTE ETK

Pályázati és Ösztöndíj Bizottsága